+381 (0) 64 1412 111\nBesplatno zakažite Vaš pregled. Naše stručno osoblje ce Vas kontaktirati u najkracem roku.\nPITAJTE NAŠ STRUČNI TIM!\nU kojoj godini deca započinju posete stomatologu?\nPrevencija bolesti usta i zuba se najbolje sprovodi u decijem uzrastu. Zbog toga je vrlo vazno da roditelji vec u uzrastu dece od 3 godine zapocnu posete stomatologu. Time se stvara poverenje kod dece da prihvate stomatoloski rad, daju se saveti roditeljima kako se na najbolji moguci nacin mogu sacuvati zdravlje usta i zuba i na prvom mestu prevenirati i leciti klinicke manifestacije patoloskih procesa u ustima dece.Od velikog znacaja je da se deca upoznaju sa ambijentom u stomatoloskoj ordinaciji i ukoliko je moguce da prve posete budu prijatne i bez stomatoloskih intervencija. U periodu malog deteta od kraja prve do zavrsene trece godine zivota kompletira se mlecna denticija i neophodno je posvetiti se nezi prvih izniklih zuba kako bi se stvorile i dobre navike za kasnije.\nKako sanirati krune mlečnih zuba i da li je to razlog za brigu?\nUkoliko postoji velika destrukcija zubnog tkiva I ugrozen je vitalitet mlecnog zuba indikovana je drenaza zuba kod dece I najcesce se roditeljima ukaze na to da je takav zub do smene denticije potrebno da bude otvoren. U praksi se tako najcesce radi uz povremene kontrole u cilju ponovnogo tvaranja zuba I pristupa zubnoj pulpi. Nikako se ne preporucuje vadjenje takvih zuba ukoliko nije vreme za njihovu smenu jer je neophodno da cuvaju prostor stalnim zubima zamenicima.\nKoje paste za zube preporučujete i koliko često treba prati zube?\nZube treba prati najmanje dva puta dnevno u trajanju od dva minuta, jer je pravilno odrzavanje oralne higijene jedan od vaznih faktora za sprecavanje nastanka bolesti usta I zuba. Veoma je vazno da se higijena zapocne ujutru pre obroka jer je tada bakterijski status u usnoj duplji raznolik. Svakako preporucujemo I antibakterijske tecnosti za ispiranje usta kao I upotrebu zubnog konca.Izbor cetkice I paste za zube je individualan I u vezi istog poslusajte savete izabranog stomatologa.\nKoji je izbor antibiotika za trudnice i dojilje?\nIzbor antibiotika za trudnice I dojilje je neki iz grupe penicilinskih antibiotika. Ono sto najcesce prepisujemo jeste Sinacilin 500 mg na 8h.\nDa li predlažete zamenu starih amalgamskih plombi belim ispunima?\nStare amalgamske plombe se u eri savremene stomatologije vise ne primenjuju.Razlog tome jeste nezadovoljavajuca estetika kao I odredjeni nedostaci u sastavu samog materijala. Nije kontraindikovana primena istih ali sve se vise daje prednost kompozitnim ispunima cak I u bocnoj regiji zuba jer ispunjavaju kao materijali sve estetske I funkcionalne kriterijume.\nKako rešiti problem bola u viličnom zglobu?\nBolovi u vilicnom zglobu se pojavljuju kao prvi simptomi neke od disfunkcija zvacnih misica I vilicnog zgloba. Nastaju naglo ali sporo se povlace. Potrebno je da se javite vasem stomatologu da vam pokaze odredjenje vezbe za eliminaciju bola I eventualno izradi stabilizacioni splint. Takodje ce vam ukazati na to da eliminisete neke stetne navike koje su mogle da dovedu do takvog stanja, I ukljuci medikamentoznu terapiju ukoliko je neophodno. Kod stanja akutnog bola pomaze brufen 400mg na 8h posle jela, u trajanju od 14 dana. Tople obloge spolja ce takodje ublaziti bolne senzacije.\nDa li je uobičajeno da zub boli nakon stavljanja leka?\nU fazi lecenja zuba uobicajene reakcije su bol, osetljivost zuba na dodir i zagrizaj.\nKako se izboriti sa parodontopatijom?\nParodontopatija je oboljenje potpornog aparata zuba. Jos u ranoj fazi kada se pojave prvi simptomi kao sto su krvarenje desni, crvena I otecena gingiva, pojava parodontalnih dzepova I smetnje u vidu zapadanja hrane u medjuzubnim prostorima trebalo bi da se zapocne sa terapijom. Lecenje parodontopatije se sprovodi tokom vise nedelja konzervativno u vidu kiretaze postojecih dzepova,mehanickog uklanjanja konkremenata I plakova .Preporucuju se redovni kontrolni pregledi uz primenu dezinfekcionih sredstava za ispiranje I profesionalno ciscenje mekih I cvstih naslaga . Uznapredovali stadijumi parodontopatije zahtevaju primenu hiruskih zahvata na parodoncijumu.\nKako zaustaviti krvarenje desni i koji je uzrok?\nNajcesci uzrok upale i krvarenja desni su bakterije u mekim zubnim naslagama koje se lepe na desni i zube.Bakterije svojim stetnim delovanjem prouzrokuju upalu koja prvo zahvati desni a kasnije i ostala tkiva uz zube.Odrazavanjem pravilne oralne higijene upala se moze ukloniti. Ovo podrazumeva koriscenje adekvatnih cetkica sa finim mekim vlaknima koja dopiru I do tesko dostupnih mesta izmedju zuba i ivica desni bez ostecenja zubnih vratova. Veoma je vazno da se primenjuje i pravilna tehnika pranja zuba. Koriscenje medjuzubnih cetkica se preporucuje kao i ispiranje odredjenim antisepticima na bazi hlorheksidina.\nZašto je moj zub "potamneo",ima li rešenje?\nPromena boje zube se javlja kao posledica destrukcije pulpnog tkiva, nastale usled povrede zuba ili nakon devitalizacije. Postoje odredjene paste za beljenje potamnelih zuba koje daju vrlo povoljan estetski rezultat. Tretman obuhvata tri do cetiri seanse.\nDa li predlažete beljenje zuba i na koji način?\nBeljenje zuba u vidu kucnog beljenja je nesto sto ne moze ugroziti kvalitet zubnih tkiva, vrlo je komforno za pacijenta I traje par nedelja. Paste koje se primenjuju su na bazi 10%,15%,20% I 35% karbamid peroksida i koriste se u kombinaciji sa folijama koje se nanose preko noci. U ordinaciji se dobiju instrukcije, uzima otisak za izradu folija I predaju paste pacijentu.\nDa li neiznikli umnjak može da mi pravi problem?\nNeiznikli umnjaci su potencijalni uzrocnici bola. Ukoliko nema prostora za njihovo nicanje I mogu ugroziti zdravlje susednog zuba a da je pri tome proslo vreme kada oni uobicajeno nicu ( 17-21 god) uvek je indikovana ekstrakcija.\nImplantatima se resavaju razlicicti oblici krezubosti I bezubosti. Ugradjuju se u gornju ili donju vilicu na mestima nedostajucih zuba I nakon toga se na njima izradjuje krunica. Povoljnije terapijsko resenje su uvek ukoliko kvalitet kosti to dozvoljava , jer se na taj nacin ne ugrozavaju susedni zubi sto bi bio slucaj kod izrade mosta ili proteze.\nPostoji li mogućnost odbacivanja implanta?\nMogucnost odbacivanja implantata kao pojava u oralnoj implantologiji se ne prihvata. U pitanju je titanijum koji je potpuno biokompatibilan sa kostanim tkivom, I jedini razlozi “neprihvatanja” implantata je nedostatak kosti u datoj regiji gde se ugradjuje ili neadekvatna zubna nadoknada na implantatu.. Za to svakako postoji resenje promenom mesta ugradnje I postizanjem pravilne okluzije odnosno zagrizaja.\nKoje su prednosti implantata u odnosu na most?\nPrednosti implantata u odnosu na most jesu cuvanje intaktnih zuba koji su uz bezubo polje.Nadoknadjuje se I sanira samo regija gde nedostaje zub/zubi.\nDa li su bolje metalokeramičke ili bezmetalne krune?\nMetalo-keramicke krune su zlatni standard u stomatoloskoj protetici. Medjutim, sve se vise pojavljuje potreba za izradom bezmetalnih kruna narocito u estetskoj zoni, sto svakako preporucujemo kada god su zadovoljavajuci uslovi a zelimo da postignemo dobru estetiku.\nŠta savetujete za bolju higijenu ispod mostova?\nOralna higijena ispod fiksnih zubnih nadoknada kao sto su mostovi ili nadoknade na implantatima mora da bude besprekorna. Pacijenti moraju da budu svesni da je potrebno odrzavati vrlo visok nivo oralne higijene u tom slucaju jer je nakupljanje naslaga znatno brze, a ciscenje otezano u odnosu na prirodne zube . Osnova za temeljnu higijenu jeste koriscenje mekane zubne cetkice, medjuzubna cetkica, zubni konac, paste za zube kao I dezinfekcione tecnosti.\nKoliko često bi trebalo da se uklanja zubni kamenac?\nZubni kamenac nastaje talozenjem sastojaka pljuvacke u zubne naslage I potrebno je uklanjati ga bar jednom godisnje a po potrebi I cesce.\nPilota Mihaila Petrovića 70 A/1, 11000 Beograd, Srbija\n+381 64 1412 111\n+381 11 2322 997\n+381 11 2322998\n© 2022 Duodental - All Rights Reserved.


SRS: radikali spremni da spreče Majkla Davenporta – Balkanekspresrb.rs\nBEOGRAD.- Predsednica Izvršnog odbora Srpske radikalne stranke Vjerica Radeta istakla je na današnjoj konferenciji za medije da je, nakon pobede Donalda Trampa na izborima u Sjedinjenim Američkim Državama, došlo krajnje vreme da evrofanatici prestanu da guraju Srbiju u Evropsku uniju i NATO,te da bi za Srbiju najpoželjnije bilo da se okrene Ruskoj Federaciji.\nRadeta je navela da su u Narodnoj skupštini Republike Srbije brutalno prekršeni Ustav i Poslovnik zbog činjenice da je na sednicu Odbora za evropske integracije pozvan Majkl Davenport kako bi raspravljao o izveštaju Evropske komisije koji je poslanicima, članovima odbora, dostavljen samo na engleskom jeziku. Ona je istakla da predsednik Odbora za evropske integracije Marinika Tepić nije imala pravo da pozove Davenporta i dozvoli mu da sedi na mestu predsedavajućeg.\nRadeta je takođe navela da su srpski radikali spremni da spreče Majkla Davenporta da se obrati narodnim poslanicima i na taj način unizi ugled Narodne skupštine. Ona je podsetila da je Davenport državljanin Velike Britanije, čiji su građani imali pameti i sluha i na Bregzitu izvukli svoju državu iz Evropske unije. Samim tim ovaj zvaničnik nema pravo da dolazi u Srbiju kako bi vršio pritisak da se naša država priključi propadajućoj Evropskoj uniji.\nU nastavku obraćanja, Radeta je još jednom čestitala novoizabranom predsedniku Sjedinjenih Američkih Država Donaldu Trampu i podsetila da su srpski radikali mesecima unazad verovali da će Tramp pobediti, a da će njegova pobeda dovesti do promene odnosa snaga na globalnom nivou.♦\nTagsMajkl Davenport SRS Vjerica Radeta\nBoris Džonson u Beogradu


Kopenhagen hoće Boaćija, cena između tri i četiri miliona - SPORTSKI ŽURNAL\nKopenhagen hoće Boaćija, cena između tri i četiri miliona\n24 avgust, 2019 37\nBoaći je bio želja Kopenhagena u leto 2017. godine, posle plasmana Crvene zvezde u grupu Lige Evrope\nRičmond Boaći je golom na Parken stadionu najavio eliminaciju Kopenhagena iz kvalifikacija za Ligu šampiona, a karijeru bi mogao da nastavi upravo u tom klubu!\nDanski prvak je zainteresovan da kupi centarfora od Crvene zvezde, ukoliko pošalje adekvatnu ponudu moglo bi da dođe do realizacije u finišu letnjeg prelaznog roka.\nBoaći je bio želja Kopenhagena u leto 2017. godine, posle plasmana Crvene zvezde u grupu Lige Evrope. Uprava najtrofejnijeg srpskog kluba tada je spustila rampu i zadržala centarfora do zime.\nTržišna cena Boaćija kreće se između tri i četiri miliona evra, a na Marakanu se iz Đijangsua vratio za obeštećenje od 2.500.000.\nŽeljko Pavlović · 24 avgust, 2019 07:25\nSmeta svima · 24 avgust, 2019 15:02\nŽeljko Pavlović · 24 avgust, 2019 22:24\nzvezdas · 24 avgust, 2019 08:50\nTako je · 24 avgust, 2019 16:03\nHahahaha · 24 avgust, 2019 09:00\npatnja je u vama jaka · 24 avgust, 2019 10:10\nMojko · 24 avgust, 2019 10:38\nHahahaha · 24 avgust, 2019 14:00\nMiki · 24 avgust, 2019 09:09\nDa · 24 avgust, 2019 10:51\niz sljivika · 24 avgust, 2019 09:12\nPmsk · 24 avgust, 2019 11:58\nJA · 25 avgust, 2019 01:18\nPravda · 24 avgust, 2019 09:15\nja · 24 avgust, 2019 09:19\nMojko · 24 avgust, 2019 10:43\nVajgadu · 24 avgust, 2019 15:44\ndrugi ja · 24 avgust, 2019 16:04\nRealno · 24 avgust, 2019 09:36\nBoya · 24 avgust, 2019 11:01\nЗоки · 24 avgust, 2019 10:07\nDragan · 24 avgust, 2019 10:16\nNesA · 24 avgust, 2019 16:08\nMarko · 24 avgust, 2019 10:40\ncinjenice · 24 avgust, 2019 10:44\nPovratak kralja PM#8 · 24 avgust, 2019 11:11\nwebb · 24 avgust, 2019 14:45\ngropn II · 24 avgust, 2019 11:44\nrs · 24 avgust, 2019 15:17\nBokiUSA · 24 avgust, 2019 12:34\nMisolovka · 24 avgust, 2019 12:39\nPovratak kralja PM#8 · 24 avgust, 2019 13:44\nIdi begaj · 24 avgust, 2019 14:13\nZasto? · 24 avgust, 2019 16:06\nISTINA · 24 avgust, 2019 17:49\nPedja · 25 avgust, 2019 00:02


Policija u Nikšiću protjerala osam državljana Srbije, iz DF-a tvrde da su bili profesionalno angažovani | Kodex.ME\n"Još jedan signal da DPS gubi izbore na lokalnom nivou"\n29. 01. 2021 - 21:11 Autor: M. B.\nIz DF-a su za TV "Vijesti" ranije kazali da je ovo još jedan pokazatelj da su na čelu nikšićke policije i dalje sluge DPS-a, koje su se direktno uključile u predizbornu kampanju.\nI prethodnih dana privedeno je više drugih srpskih državljana kod kojih su nađeni novac i zastave Srbije, a koji su potom pušteni.\nMeđu njima su i članovi vladajuće Srpske napredne stranke predsjednika Srbije Aleksandra Vučića.\nПротјеривањем наших пријатеља из Србије, које је ангажовала НСД да нам помогну око база података, унапређења страначке инфраструктуре и обуке страначких активиста, само је још једна силеџијска акција ДПС и њихових послушника из репресивног апарата. 2/4\nVučić: Đukanović pokušao da ukine SPC\n19. 04. 2021 - 22:15 | Politika\n19. 04. 2021 - 18:58 | Region\n18. 04. 2021 - 16:10 | Region\nU Srbiji preminula 34 pacijenta, više od 2.500 novootkrivenih slučajeva zaraze\n17. 04. 2021 - 16:12 | Region\n150 Bjelopoljaca pisalo Đukanoviću, Krivokapiću, Abazoviću, Stankoviću i Sekuloviću: Organizovani napad na autokolonu prolazi nekažnjeno, sankcionisati skrnavljenje zastave i otkriti nalogodavce\n20. 04. 2021 - 21:04\nMojkovac: Kesu sa bombama i kapislama bacio u vatru, od detonacije zadobio teške povrede\n20. 04. 2021 - 16:34\n20. 04. 2021 - 11:59\n20. 04. 2021 - 08:15


Nikola Đuričko se sa porodicom seli u Ameriku: Sada se iz Srbije beži bez strasti\nNovi udar posle Lukasovog napada: Brena se oglasila posle Acinih psovki!\nNakon nastupa na Music Week festivalu na Ušću došlo je do pravog rata na srpskoj estradi. Tačnije, topovska paljba je ispaljena samo sa jedne strane, dok je druga ćutala, sve do danas.\nSvetlana Ceca Ražnatović pojavila se juče u Višem sudu u Timočkoj ulici, gde je održano ročište po tužbi koju je folk zvezda podnela protiv jednog medija, kao i Jelene Karleuše. Podsetimo, mala od velikog skandala je javno optužila koleginicu da j...\nGrupa građana Herceg Novog pokrenula peticiju protiv nastupa Cece Ražnatović\nAndrija Kuzmanović: Dosadio mi je momački život\nIako je pre izvesnog vremena čvrsto zagazio u osmu deceniju života, proslavljeni jugoslovenski glumac Rade Šerbedžija (71) uživa u životu


OIO SDA Žepče: Svim damama sretan 8. Mart - Zepce.Ba - Gradski informativni portal Žepča\nČestitke :\tOIO SDA Žepče: Svim damama sretan 8. Mart\nViše iz kategorije: « OIO SDA Žepče: Sretan vam Dan nezavisnosti BiH!\tOIO SDA Žepče: Čestitka u povodu nastupajućih Uskrsnih blagdana »


Brendiranje lokala i poslovnih objekata – MINS PRINT – kutak za brendiranje\nCurrent Page Parent Posebne ponude\nCurrent Page: Brendiranje lokala i poslovnih objekata\nby Operater · September 3, 2020\nUkoliko želite da brendirate i ukrasite vašu prodavnicu, restoran ili bilo koji drugi poslovni prostor, nudimo vam kompletnu uslugu od grafičkog dizajna sve do montaže reklamnih elemenata.\nPrvo, to je sjajan način da podstaknete zaposlene da žive za kompaniju i imaju jači doživljaj da su njen sastavni deo. Pored toga, rad u jedinstvenom, dinamičnom prostoru mogao bi stvarno povećati produktivnost.\nTo takođe može poboljšati imidž koji vaša kompanija pruža potencijalnim klijentima i kupcima. Brendiranje vaše kancelarije je način da pokažete da zaista poznajete i cenite svoj brend i da se sa njim veoma ponosite.\nBRAND KUTAK vam stoji na raspolaganju da za Vas uradi kompletno brendiranje vašeg poslovnog objekta, eksterijera i enterijera, u skladu sa vašim željama i postavljenim standardima.\nU našoj ponudi se nalaze svi štampani proizvodi koji su namenjeni brendiranju poslovnog prostora: svetleće reklame,folije za brendiranje izloga, baneri, poster ramovi, 3D natpisi, tapete za zidove, peskirne folije, roll up i backwall baneri i sve drugo što vam je potrebno za kvalitetno brendiranje vašeg poslovnog prostora.\nBRENDIRANJE POSLOVNIH OBJEKATA\nKompletna usluga izrade i montaže folija za brendiranje poslovnih objekata.\nNOVA CENA već od 1590 din\nPonuda sadrži usluge: pripreme za štampu (bez usluge grafičkog dizajna), štampu, izlazak na teren i montažu folija za brendiranje unutrašnjih i spoljašnjih površina.\nKontaktirajte nas putem MAIL-a i pošaljite nam vaš upit za brendiranje vašeg poslovnog prostora\nTags: brendiranjebrendiranje lokalabrendiranje objekatagraficki dizajnlepljenje folijapriprema za stampustampa\nNext story Podmetači, nadstolnjaci i stolnjaci sa štampom\nPrevious story Izrada zastava – NOVE NIŽE CENE\nBARBADOS CAFFE čaše za kafu za poneti\nVobleri MLEKARA GRANICE


» Br. 55 Glavni naslovi\nPlaneta No 55\nprof. dr Bojan Pajić\nAmbulantnim tretmanom do normalnog vida\nNajnovije laserske tehnologije osiguravaju bezbednu i najbolju moguću korekciju staračke dalekovidosti, ali i svih drugih optičkih mana oka, kaže za Planetu prof. dr Bojan Pajić, vrhunski stručnjak za refraktivnu hirurgiju rožnjače.\nObrazovanje slike koju čovek vidi vrlo je kompleksan skup bioelektričnih i hemijskih procesa na relaciji oko-centralni nervni sistem. No, bez obzira na činjenicu da je ljudsko nesumnjivo najkompleksniji i najsavršeniji optički „instrument“ pri nastajanju slike koju oko „šalje“ mozgu, dolazi do optičkih grešaka, uglavnom grešaka pri refrakciji (prelamanju) svetlosti. Ta odstupanja u normalnoj projekciji slike zbog neidealnog prelamanja svetlosti kroz prelomne sredine oka jesu takozvane refraktivne anomalije (kratkovidost, dalekovidost, astigmatizam...). Jedna od njih je i prezbiopija (lat. presbyopia ) - staračka dalekovidost – koja je posledica fizioloških poremećaja uzrokovanih starenjem, te pogađa svakog čoveka bez izuzetka.\ndr Vukašin Kariklić\nSpinalna i epiduralna anestezija\nI obezboljuju, i relaksiraju\nKod pacijenata svih uzrasta moguća je primena svih vrsta anestezija, ali su neke regionalne - spinalna i epiduralna pre svega - u određenim situacijama pogodnije zato što čuvaju stabilnost kardiovaskularnog sistema i osiguravaju manje intraoperativno krvarenje, kaže za Planetu anesteziolog beogradske Opšte bolnice Bel Medic dr Vukašin Kariklić.\nSpinalna i epiduralna (periduralna) anestezija pripadaju regionalnim anestezijama koje blokiraju određene nerve na nivou kičmene moždine i time obezbeđuju bezbolnost određenih delova tela - neophodan uslov za izvođenje hirurških zahvata, ali i za terapiju bola.\nInsulinska rezistencija i H. pylori\nMetabolički sindrom (MS) je skup poremećaja koji obuhvata više faktora: abdominalni (centralni) tip gojaznosti, povišen krvni pritisak, povećane trigliceride (masti), smanjen “dobar” HDL holesterol i insulinsku rezistenciju (neosetljivost na insulin). Nekoliko novih studija je jedan od presudnih činilaca metaboličkog sindroma - insulinsku rezistenciju - dovelo u vezu sa intestinalnom infekcijom bakterijom Helicobacter pylori.\nStudije su poslednjih godina pokazale da se sa starosnom dobi povećavaju i simultana učestalost metaboličkog sindroma i pomenute bakterijske infekcije, pa je ova povezanost počela da privlači sve veću pažnju istraživača. Ispituju se, između ostalog, uticaj antibakterijske terapije na insulinsku rezistenciju i metabolički sindrom u celini. Ukoliko veza bude potvrđena, značajno bi mogla da utiče na pristup patofiziologiji MS i na dalji razvoj lekova koji su deo terapije MS i dijabetesa tipa 2.\nNeurologija, Genetika, Ishrana, Psihologija, Reproduktivno zdravlje ...\nInž. Goran Marjanović\n«Imao sam veliku sreću da otkrijem nove i zapanjujuće fenomene kakvi su obrtno magnetno polje, svetljenje bežične vakuumske cevi i mnoge druge efekte visokih frekvencija… Ali ono što me je impresioniralo kao lepše od bilo čega drugog je otkriće stacionarnih talasa koje sam načinio 1899, a koje je pokazalo da cela planeta na kojoj živimo, uprkos svojoj nepojmljivoj veličini, može biti naterana da odgovara treperenjem na najtiši šapat ljudskog glasa », pisao je svojevremeno Tesla .\nInženjer Goran Marjanović, iz Beograda, tragajući za Teslom dovršio je svoj davno započeti model univerzuma, razumeo Tesline ideje, a mnoge od njih uspeo i da „klonira“. Kruna njegovih napora je generator Teslinih talasa. Sredinom decembra prošle godine, održao je predavanje u prepunoj dvorani Kolarčevog univerziteta u Beogradu.\nPripremio: Aleksandar Milinković Tekst\nIzmeđu čoveka i nauke\nOvogodišnji sajam medicinske opreme i aparata MEDICA 2012, održan u Dizeldorfu od 20. do 23 novembra, posetilo je više od 130.000 ljudi, mahom stručnjaka i ljudi koji se bave organizacijom lečenja, iz preko 120 zemalja. Uporedo sa izložbom novih i usavršenih aparata, održane su manifestacije Svetski medicinski forum i Međunarodni sajam prodaje najsloženijih medicinskih tehnologija uz više stručnih skupova: Zdravstveni forum - najnovija oprema za istraživanja i dijagnostiku, Fizio forum, Lečenje u budućnosti (nove tehnologije), Nedelja dijagnostike...\nHandke među srpskim besmrtnicima\nVelikom austrijskom, nemačkom i evropskom piscu Peteru Handkeu odavno je bilo mesto među srpskim akademicima, ali je tu počast doživeo tek na ovogodišnjim izborima, pred svoj 70. rođendan, koji je proslavio u Velikoj Hoči kod Orahovca, u Metohiji. Handke je dobio najviše glasova (102) računajući sve novoizabrane redovne (22), dopisne (13) i inostrane članove (7). Novi dopisni članovi su:.......\nSkriveni u pulsiranju zvezda?\nPrvi direktan dokaz Ajnštajnovih gravitacionih talasa možda postoji u zapisima svetlosnih pulseva brzookrećućih mrtvih zvezda. Možda ćemo te talase otkriti već u 2013? Nova istraživanja ukazuju da smo potcenili brzinu kojom se crne rupe spajaju i kako to menja svetlost pulsara.\nSuva zbog mesta nastanka\nSlika dva razlicita modela diska pokazuje strukturu protoplanetarnog diska koji je okruzio novorodeno Sunce pre 4,6 milijarde godina. Sunceva porodica planeta nastala je od sakupljene prasine i leda unutar diska. Glavna razlika izmedu dva modela je lokacija takozvane snezne linije koja deli toplo, suvo podrucje, od ledenog turbulentnog regiona.\nPripremio: I. Jaksic\nProjekat Zahe Hadid u Beogradu\nFluid ispod Kalemegdana\nProstor ispod Beogradske tvrđave, gde se nalazi fabrika “Beko”, poveren je za projektovanje i oblikovanje arhitekti Zahi Hadid, poznatoj po kreiranju novih i fluidnih oblika arhitekture.\nBudući višenamenski centar nalazio bi se u okviru kompleksa Beogradske tvrđave koji je spomenik kulture od izuzetnog značaja. Uslove zaštite tog područja za potrebe plana detaljne regulacije, koji je prethodio urbanističkom projektu i koji je usvojen u martu pretprošle godine, propisao je Republički zavod za zaštitu spomenika kulture, u čijoj nadležnosti je tvrđava.\nPripremio: Dr arh. Mirjana Lukić Tekst\nVeliki umovi kao predavači\nMuzika razuma kao matematika osećaja\nOdnos prema nekoj nauci često se poistovećuje sa odnosom prema njenom predavaču. Zahvalnost za uspešan izbor zanimanja mnogi duguju učitelju, nastavniku, profesoru. Ali, ima i obrnutih primera. Za odbojnost prema nekoj oblasti, odgovornost se prenosi na njenog edukatora. U najvećoj meri to se odnosi i na matematiku.\nPripremio: Borka Marinković Tekst\nTrag predaka danas\nPorodični kult u Srba poznat kao krsna slava, predstavlja običaj čiji karakter i poreklo nauka još uvek nije svestrano razjasnila. Za slavu se sa sigurnošću može reći da je predhrišćanskog porekla a da je njena moderna hristijanizovana forma ishod simbioze paganskih i hrišćanskih elemenata. Kult krsne slave dominantno je rasprostranjen i očuvan kod Srba, koji u njemu vide svojevrsno nacionalno obeležje. Iako je nesporno da slava jeste neka vrsta žiga utisnutog u srpsku kulturu i u nama poznatom obliku nesvojstvene drugima, raspoloživi izvori i indicije ne govore u prilog tezi da je slava, u svojim korenima, srpski ekskluzivitet\nPripremio: Boris Naumović Tekst\nSigurni samo pod zemljom\nFosorijalni organizam je životna forma koja poseduje adaptacije za kopanje podloge. Većina fosorijalnih vrsta žive pod zemljom. Naziv fosorijalan, koji potiče od latinske reči fossor - kopač, ponekad se ograničava samo na podzemne organizme, dok se nadzemni organizmi sposobni da kopaju nazivaju semifosorijalni (polufosorijalni)\nPripremio: Dr Ana Paunović Tekst\nPutnički avioni budućnosti\nStandardi koji su u prošlosti postavljani pred konstruktore vazduhoplova više ne važe. Ekspanzija ekološke osvešćenosti čovečanstva i krize na tržištu energenata danas u prvi plan ističu, pored uobičajnih parametara vezanih za bezbednost, drastično smanjenje nivoa emisije štetnih gasova u atmosferu i povećanu energetsku efikasnost vazduhoplova.\nAmerička svemirska agencija NASA je, tokom minule godine, angažovala tri tima stručnjaka sa zadatkom da razviju koncept letelica budućnosti koje će trošiti 50% manje goriva od vazduhoplova koji su ušli u upotrebu krajem prošlog veka, da rade na smanjenju emisije štetnih gasova za 75 % i na smanjenju nivoa buke u okolini aerodroma za 83 %.\nAete sa Filipina\nZaboravljeni na obroncima vulkana\nNajveće ostrvo na Filipinima, Luzon nalazi se na krajnjem severu arhipelaga. Na tom ostrvu živi polovina stanovništva države, a tu su i najnaseljeniji gradovi - Kezon Siti i prestonica Manila. Odlika ostrva su brojne planine. U planinskim regionima Luzona žive malobrojni pripadnici naroda Aeta koji spadaju u negritose, što je naziv za crnačko stanovništvo jugoistočne Azije.\nŽivot nad vrelom planetom\nVenera je od svih planeta Sun čevog sistema po veli čini i masi najsličnija Zemlji - njen prečnik je 0,95 u odnosu na Zemljin a masa 0,82 mase naše planete pa su je u prošlosti nazivali i Zemljinom sestrom. Da li na njoj može opstati život?\nNajveća brana Maja u Centralnoj Americi snabdevala vodom desetine hiljada stanovnika\nPovršina za koju se mislilo da je bila brana sada je preplavljena ostacima odrona. Najnovija iskopavanja, mapiranje i uklanjanje sedimenata ekipe naučnika iz nekoliko univerziteta otkrila su nove oblasti i inženjerska dostignuća, uključujući najveću staru branu koju je izgradila civilizacija Maja u Centralnoj Americi.\nZa vladare i pape\nSakupljanje novčića ne treba izjednačavati sa numizmatikom. Ovo je česta zabluda pošto je reč o bliskim ali ne i identičnim delatnostima. Numizmatika je oblast proučavanja koja, osim novca, izučava i druga sredstva plaćanja i različite finansijske transakcije. Sakupljanje novčića je hobi. U davna vremena to je bila aktivnost za bogate i ljude sa viškom slobodnog vremena i otuda je prozvana „hobi kraljeva“. Danas ga nazivaju i „kraljem hobija“.\nPripremio: O. Klajn Tekst\nOd prvih dvesta km...\nOdredbama Berlinskog kongresa (1878) Srbiji je priznata nezavisnost i pripala su joj nova četiri okruga teritorije na jugoistoku države. Istom prilikom obavezana je da za tri godine izgradi prugu do turske i bugarske granica. Pošto Kneževina nije imala novca za radove, krajem 1880. raspisana je javna licitacija. Kao jedinom učesniku, pravo na gradnju pruge dodeljeno je francuskom društvu Generalna unija. Ali, posle godinu dana, Generalna unija je bankrotirala tako da je posao preuzelo Društvo za izgradnju i eksploataciju srpskih državnih železnica.\nNuklearka na šinama\nNije prošla ni čitava decenija od tragičnog bombardovanja Hirošime i Nagasakija, a svet je postao opčinjen mogućnostima atomske energije. Jednostavno rečeno, nuklearna energija je ušla u modu. Timovi fizičara i inženjeri iz SAD-a i SSSR-a su sa velikim entuzijazmom radili na projektima gde bi energija stvorena nuklearnim reaktorom bila iskorišćena za pogon različitih prevoznih sredstava. Neka od njih uspešno realizovana i danas su u upotrebi: nuklearne podmornice, nosači aviona i ledolomci… Tada se ozbiljno razmišljalo i o atomskim avionima, automobilima, svemirskim brodovima. Sredinom prošlog veka, pojavili su se projekti džinovskih “megavozova”, koje bi lokomotive pogonjene snagom atoma, bez zaustavljanja i dodavanja goriva, mogle da prevezu desetak hiljada kilometara.\nMetro „pod pritiskom“\nNjujorška pneumatska železnica\nKrajem 19. veka, industrijalizacija i porast stanovništva u velikim gradovima nametnuli su potrebu da se pronađu nova saobraćajna rešenja i modernizuje transport putnika i robe. U moru ponekad egzotičnih i futurističkih rešenja za smanjenje velikih gužvi na ulicama, postojala su i rešenja koja su obećavala. Ali, zbog loših ekonomskih okolnosti, nerazumevanja, ili jednostavno zato što su isuviše bila ispred svoga vremena, ona su ostajala na nivou makete ili prototipa.\nGodine 1814. Englez Džordž Stivenson napravio je prvu parnu lokomotivu, koja se kretala brzinom od 20 km/h. Već 1825. izgrađena je prva železnička pruga u svetu, između engleskih gradova Stoktona i Darlingtona. Tih prvih dvadesetak kilometara pruge bili su uvod u nagli razvoj železnica, a to je pokretalo i brz privredni razvoj.\nDanas se prugama sveta putuje do juče nezamislivim brzinama. Vozovi su postali simbol prosperiteta, povezali su najudaljenije krajeve sveta, doprli su do najviših planinskih vrhova a u zamisli je i železnica ispod površine okeana.\nČASOPIS PLANETA Br 55\nSnežana Andrić, Jozef Baruhović, Vesna Bosanac, Milan Dimitrijević, Milan Đurić, Branko Gavrić, Ibrahim Hadžić, Mirko Jakovljević, Branislava Jakšić, Ilijana Jakšić, Vladimir Jeftić, Nataša Jovanović, Vladimir Jovanović, Oliver Klajn, Nadežda Krstić, Dragan Lazarević, Mirjana Lukić, Borka Marinković, Zoran Matić, Aleksandar Milinković, Vladimir Milojević, Žaneta Miljanić, Darko Mladenović, Boris Naumović, Nada Petrović, Ilja Slani, Mićo Tatalović, Branislav Todorović, Miomir Tomić, Gordana Tomljenović, Zdenko Štromar\nLikovno-grafički urednik: Dragana Dragićević\nSledeći broj izlazi 1. marta 2013g.\n» 40 GODINA GALAKSIJE


iPad na američkom tržištu od 3. travnja a krajem travnja i u Evropi — Online Tržište\nObjavio(la) admin u kategoriji Akvizicije, Generalno na dan 6. Marta 2010. / ostavite komentar\nOd 12 ožujka, potrošači mogu rezervisati Wi-Fi i Wi-Fi + 3G modele iz Apple-ovih online trgovina i podići je 3. travnja u bilo kojoj od Apple-ovih trgovina.\nIPad je nešto sasvim novo, mi smo uzbuđeni kao i kupci zbog ovog čarobnog i revolucionarnog proizvoda koji se povezuju s njihovim aplikacijama i sadržajem na intimniji, intuitivniji i zabavaniji način nego ikad prije,\nizjavio je direktor Apple-a Steve Jobs u petak u priopćenju.\nIPad Wi-Fi verzija će se prodavati za 499 dolara, sa 16GB memorije, 599 dolara sa 32GB, i 699 dolara sa 64GB. Wi-Fi + 3G verzija će koštati 629 dolara sa 16GB, 729 dolara sa 32GB, te 829 dolara sa 64GB.\nCijene u ostalim zemljama će biti objavljene u travnju, rekao je Apple. Ipad će biti dostupan putem Apple-ovih online trgovina.\nIPad je tanji i lakši od notebook-a a baterija mu može trajati i do 10 sati. Mnogi nisu impresionirani iPad-om, kojeg nazivaju veliki iPod Touch. Neki su nezadovoljni zbog nedostataka određenih značajki i to:\nnema HDMI priključak,\nnema podršku za Flash,\nnema sposobnost za instaliranje softvera.\nMnogi se pitaju, zašto da kupe iPad, kada mogu kupiti jeftiniji i sposobniji Netbook?\nTagovi: flash, hdmi, iPod Touch.ipad, netbook, notebook, tržište, webcam\nApple dionice dostigle vrhunac dok je tržišni kaptial procjenjen blizu 200 milijardi dolara « Online Tržište kaže:\n7. Marta 2010. u 21:28\n[…] o značajnim kašnjenjima, investitori su vjerojatno osjetili olakšanje nakon potvrde da će prodaja iPad više-manje početi na vrijeme, 3. travnja, a dionice Apple su skočile na novu najveću vrijednost do sada 219,70 dolara za dionicu. […]


Trebinjcima predstavljeni pravoslavni spomenici | Trebinje Live\nIZLOŽBA GORANA KOMARA – Trebinjcima predstavljeni pravoslavni spomenici Stare Hercegovine\nTREBINJELIVE 12. 06. 2016. - 10:36h\nIzložba fotografija srednjovjekovnih pravoslavnih spomenika Stare Hercegovine autora i istraživača srpske istorije dr Gorana Komara, otvorena je večeras u kafeu „Klub“ u Trebinju.\nPredstavljeni su pravoslavni spomenici koji se nalaze na srpskom katastarskom tlu, a povezuju se uz porte srpsko-pravoslavnih crkava, koje pokrivaju prostor Stare Hercegovine, nikšićkog kraja i zapadnog dijela današnje teritorije Crne Gore koji su pripadali Staroj Hercegovini – velikog vojvode rusaga bosanskoga Sandalja Hranića i Stefana Vukčića Kosače.\n„To je prostor koji mi hoćemo da ilustrujemo u kulturno-istorijskom smislu fotografijama spomenika za koje smo imali utisak da predstavljaju one najupečatljivije biljege pomenutog prostora“, rekao je Komar, dodajući da ovo nije samo predstavljanje pisanih istorijskih spomenika Stare Hercegovine, već i predjela i pejzaža koji su predivni.\nOn je istakao da je veoma bitno ambijent prostora Stare Hercegovine pokazati ne samo domaćoj javnosti koja je koliko-toliko upoznata, već i inostranoj publici.\nOvom izložbom se, kaže Komar, pokazuje klasično doba stećaka, a na velikom broju fotografija se vide i nadgrobni krstovi, koji su karakteristični za 15. i 16. vijek.\n„Ima i starijih spomenika koji se vežu za nekropole sa stećcima. To su spomenici koji su vezani tipa sanduka sljemenjaka, visokih sanduka sa postoljima ili bez“, pojasnio je Komar, dodajući da se ovom izložbom pokazuje i pismo predstavljenih spomenika, koje je isključivo ćirilica, što ukazuje da je naše pismo domanantno u Srednjem vijeku na Balkanu.\nPrikazano je osamdesetak fotografija A-4 formata.\nOrganizatori izložbe su Srpsko udruženje „Ćirilica“ Trebinje i Društvo za arhive i povjesnicu hercegnovcu iz Herceg-Novog.


Dokument Evropskog parlamenta pun “packi” za Srbiju » Javni Servis\nZabrinutost zbog ograničenog napretka u borbi protiv korupcije i organizovanog kriminala Izvor: Shutterstock\n11 Juna, 2022 28 Juna, 2022 madminLeave a Comment on Dokument Evropskog parlamenta pun “packi” za Srbiju\nSrbija kao kandidat za prijem u članstvo, treba da pokaže privrženost politikama i standardima EU, pored ostalog u odnosu na Rusiju, gdje Beograd treba da se uskladi sa restriktivnim mjerama Unije, preispita odnose u ekonomskoj sferi i odbrambenoj politici i da vodi borbu protiv dezinformacija iz Kremlja, navodi se u dokumentu Spoljnopolitičkog odbora Evropskog parlamenta (AFET).\nU nacrtu dokumenta o kojem će AFET glasati 13-14. juna, a Evropski parlament u julu, podvlači se da će tempo pristupanja Srbije EU zavisiti od napretka u poglavljima o vladavini prava i osnovnim pravima, od punog usklađivanja sa spoljnom, bezbjednosnom i odbrambenom politikom EU, uključujući sankcije Rusiji, kao i od napretka u normalizaciji odnosa s Kosovom.\nPredlog rezolucije na osnovu Izvještaja Evropske komisije za 2021, dopunjen je brojnim amandmanima kojima su konkretizovane i pojačane neke ocjene.\nKod najaktuelnijeg pitanja – ruske invazije na Ukrajinu, uz žaljenje što se Srbija nije uskladila sa sankcijama EU, navodi se da je Srbija jedna od samo nekoliko evropskih zemalja koje to nisu uradile i novoizabrane vlasti se pozivaju da pokažu „stvarnu nedvosmislenu privrženost vrijednostima, standardima i pravilima EU“.\nVlasti Srbije pozivaju se da se hitno usklade sa pozicijama i odlukama EU u spoljnoj i bezbjednosnoj politici, uključujući primjenu restriktivnih mjera protiv Rusije i Bjelorusije i uključujući sankcije pojedincima, grupama i entitetima.\nNavodi se da je Srbija podržala teritorijalni integritet i suverenitet Ukrajine, i u Generalnioj skupštini UN glasala za osudu ruske invazije, kao i da je podržala isključenje Rusije iz Savjeta za ljudska prava UN, ali i da su predstavnici Srbije izbjegli glasanje o isključenju Rusije iz Savjeta Evrope.\nIstiče se značaj usklađivanja sa Zajednčkom spoljnom i bezbjednosnom politikom EU, navodi da Srbija ima najmanju stopu usklađenosti u regionu, žali se zbog povremenih izjava političkih lidera koji dovode u pitanje spoljnopolitičku orijentaciju Srbije i pozivaju se političke snage u Srbiji da prekinu saradnju sa autoritarnim političkim partijama u Rusiji.\nEuroposlanici se zalažu da se Srbiji otvore nova pregovaračka poglavlja tek kada preduzme sve neophodne mjere u tom pogledu, uključujući i u oblasti vladavine prava.\nSrbija se u usaglašenom nacrtu rezolucije takođe poziva da preispita ekonomsku saradnju s Rusijom i navodi da EU žali što se, dok je njen vazušni prostor zatvoren za letove u i iz Rusije, nastavljaju letovi između Beograda i Moskve.\nUkazuje se i da je između 2015. i 2021. vojna potrošnja Srbije porasla za 70 odsto, uglavnom zahvaljujući kupovinama iz Bjelorusije, Rusije i Kine.\nU tekstu amandamana se izražava zabrinutost zbog bliske saradnje sa Rusijom u vojnoj sferi i traži od Srbije da preispita odnose sa Rusijom u odbrambenoj politici i okonča vojnu saradnju sa tom zemljom, poput one kroz „regionalni humanitarni centar“ u Nišu.\nZabrinutost se izražava i zbog rastuće saradnje Srbije s Kinom, uključujući kupovinu sistema za masovni video-nadzor u Beogradu, kupovinu kineskog oružja i vojne opreme i zajedničke vježbe s kineskim bezbjednosnim snagama na teritoriji Srbije.\nU jednom od amandmana se izražava zabrinutost zbog navoda o tome da su srpske vlasti prisluškivale ruske opozicionare u Beogradu i navodno materijal o tome dostavile ruskim službama bezbjednosti i ističe da bi svaka saradnja koja doprinosi autoritarnim i antidemokratskim praksama u Rusiji i Srbiji bila štetna za buduće odnose EU i Srbije.\nBojazni se izražavaju i zbog uspostavljanja Radne grupe za borbu srpske i ruske vlade protiv „obojenih revolucija“, a ciljevi te saradnje su nejasni.\nU amandmanima se ukazuje i na veoma ograničenu vidljivost procesa eurointegracija Srbije i pozivaju se Srbija, Evropska komisija i Spoljnopolitička služba EU da vode mnogo aktivniju i efikasniju strategiju komunikacije o koristima proširenja EU.\nIstovremeno se iskazuje zabrinutost zbog ograničenog napretka u borbi protiv korupcije i organizovanog kriminala i zbog nekoliko korupcijskih afera „visokog profila“ koje ukazuju na vjerovatne veze državnih službenika i organizovanog kriminala.\nDalje se navodi da Instrument za pretpristupnu pomoć EU (IPA III) predviđa mogućnost izmjene ili čak suspenzije fondova u slučaju znatnog nazadovanja ili stalnog nedostatka napretka u oblasti osnovnih prava, uključujući borbu protiv korupcije i organizovanog kriminala, i u oblasti medijskih sloboda.\nU vezi s medijima napominje se da se zloupotreba javnog novca za siticanje vlasništva u medijima smatra jednim od glavnih mehanizama zarobljavanja medija u Srbiji i poziva da se obezbjedi da informacije o vlasništvu nad medijima budu dostupne javnosti.\nTakođe se poziva na veću transparentnost finansiranja medija, kao i na stvaranje uslova koji nezavisnim i istraživačkim medijima omogućavaju pristup finansijama i bezbjednom radu.\nKako se navodi, duboko se žali zbog širenja dezinformacija o ruskoj agresiji na Ukrajinu, uključujući i u medijima bliskim vladi, i pozivaju se vlasti Srbije da preduzmu odlučne korake u borbi protiv dezinformacija.\nPoseban razlog za zabrinutost, kako se navodi, jesu dezinformacije iz Kremlja koje se šire preko Sputnjika Srbija i drugih domaćih aktera i zato se srpske vlasti pozivaju da se usklade sa sankcijama EU i preduzmu mjere da spriječe Raša tudej i Sputnjik Srbija da šire lažne vijesti i dezinformacije.\nUkazuje se i na veliku zabrinutost zbog činjenice da su među glavnim izvorima dezinformacija od strane vlade podržani ili finansirani tabloidi i neki TV kanali s nacionalnom pokrivenošću.\nTakođe se žali što javni servis od početka ruske invazije na Ukrajinu koristi jezik ruske propagande, kao što je „ograničena vojna operacija“.\nDalje se upozorava da su zemlje u procesu pristupanja EU na Zapadnom Balkanu posebno teško pogođene stranim miješanjem i kampanjama dezinformacija od strane Rusije i Kine, i izražava se zabrinutost što Srbija i Mađarska pomažu Rusiji i Kini u njihovim geopolitičkim ciljevima.\nTagged EU Region Srbija Tekuće Region\nNTO: Turista 60% više nego lani, manje nego 2019


Standard & Poor's snizio kreditni rejting Hrvatske\nSmanjenje rejtinga odražava naše stajalište da su mjere ekonomske i proračunske politike koje je hrvatska Vlada dosad uvela nedovoljne za poticanje gospodarskog rasta i dovođenje javnih financije na održiviji put. Vjerujemo da je konkurentnost gospodarstva i dalje slaba, među ostalim, zbog rigidnosti tržišta rada i složenog poslovnog okoliša, navodi u objašnjenju Standard & Poor's.\nAnalitičari te agencije procjenjuju da je u 2013. hrvatski bruto domaći proizvod (BDP) pao otprilike 1 posto, a suprotno prethodnim prognozama, sada očekuju da će se recesija nastaviti i u 2014., šestu godinu zaredom. Smatraju da će realni rast BDP po stanovniku u razdoblju od 2007. do 2016. godine prosječno iznositi 0,2 posto, manje nego u većini sličnih zemalja u EU.


Izložbom umetničkih dela i svečanim skupom u gradskom zdanju u Velikom Gradištu, u prisustvu čelnih ljudi opštine i umetnika sa svih strana sveta, otvoreno 2. Međunarodno bijenale “Golub i cveće Milana Besarabića“, u čast velikog i svestranog umetnika.\n11:28 | 12.09.2020. Autor: velikogradiste.rs\nSvečanost je otvorio predsednik opštine, Dragan Milić, pozdravivši umetnike koji su se, uprkos teškoj situaciji sa korona virusom, okupili na koloniji. On je prisutne upoznao sa turističkim potencijalima opštine, ali i sportskim uspesima kojima se ova opština ponosi i za koje ovezbeđuje vrhunske uslove.\n“Veliko Gradište je, stalno podvlačim, grad turizma, sporta i postaje, vrlo ozbiljno, grad umetnosti. Gradište ima tradiciju – ima petnaestak slikara i vajara i veoma sam zadovoljan i srećan što po drugi put održavamo bijenale kao i likovnu koloniju, posvećene Milanu Besarabiću, našem velikom umetniku, vajaru, slikaru, muzičaru, poeti i pravniku. Posebno sam zadovoljan porukom koju kolonija ove godine nosi: “Sačuvajte dušu i vode“. Verovatno nas planeta Zemlja malo opominje, pa i s koronom, šta joj sve činimo, a vi umetnici se borite da stvarno pokušamo da sačuvamo prirodu, vode – i Zemlja i priroda će to da nam adekvatno vrate“, naglasio je predsednik.\nKao glavnog “krivca“ za ova dešavanja on je označio Snežanu Milošević, zastupnika Udruženja “Focus Europa“ za Jugoistočnu Evropu i organizatora bijenala.\nMilić je ovom prilikom predstavio ideju u želju da umetničke slike krase prostor svake javne ustanove u Gradištu, a skulpture gradski park kao i plan opštine da, zajedno sa Udruženjem, na Srebrnom jezeru, obezbedi zgradu koja će postati dom umetnika iz čitavog sveta.\nSkupu se obratio i Goran Jovanović, selektor i učesnik, istakavši da su umetnici postali jedna velika familija širom sveta, ali i da se svi velikim delom svoga bića osećaju “Velikogradištancima i pripadnicima ovog dela naše lepe zemlje“.\nGran pri bijenala, uz novčanu nagradu od po 33.300 dinara, podelili su Vesna Sušić iz Crne Gore, Oksana Evdokimenko iz Belorusije i Slavoljub Radivojević iz Srbije.\nDrugu nagradu dobili su umetnici Giler Erol Genc iz Turske i Anatoli Koncub iz Belorusije.\nSemanu Abubakeru Saedu iz Iraka i Snežani Pešić Rančić iz Srbije pripala je treća nagrada.\nSlikarska kolonija se održava od 7. do 14. septembra, a drugi ciklus pod nazivom “Umetnost bez granica“ od 14. do 19. septembra.


Na inicijativu SDP-a i DF-a: vanredna sjednica Predstavničkog doma Parlamenta FBiH\nKlubovi poslanika Socijaldemokratske partije Bosne i Hercegovine (SDP BiH) i Demokratske fronte (DF) zakazali su za danas vanrednu sjednicu Predstavničkog doma Parlamenta Federacije BiH na kojoj bi trebalo da bude razmatran zajednički prijedlog zakona o izbornim jedinicama i broju mandata Parlamenta Federacije BiH.\nKlubovi navedenih stranaka predlažu da se urede izborne jedinice i broj mandata u Predstavničkom domu u skladu sa demokratskim principima jer, kako navode, 15 godina nije ispoštovana zakonska obaveza Parlamenta koja proističe iz Izbornog zakona Bosne i Hercegovine.\nZakonom bi bio uređen broj i struktura delegata Doma naroda u skladu s Ustavom Federacije BiH i principima sadržanim u presudi Ustavnog suda Bosne i Hercegovine po zahtjevu Bože Ljubića, kojom je utvrđeno da treba mijenjati imperativnu odredbu Izbornog zakona da bi svaki konstitutivni narod dobio jedno mjesto u kantonalnim skupštinama.\nKlubovi SDP-a i DF-a obavili su konsultacije sa svim političkim strankama koje imaju svoje poslanike u Parlamentu i svi su, izuzev Hrvatske demokratske zajednice Bosne i Hercegovine (HDZ BiH), načelno podržali zakon kao korektno rješenje.\n“Predloženi zakon nije usmjeren protiv bilo koga. Usklađen je sa Ustavom Bosne i Hercegovine, Ustavom Federacije BiH, Izbornim zakonom Bosne i Hercegovine, mišljenjima Venecijanske komisije i OHR-a te uvažava principe presude Ustavnog suda Bosne i Hercegovine u predmetu ‘Ljubić’. Usvajanje ovog zakona osigurava očuvanje demokratskog poretka u Bosni i Hercegovini i provedbu rezultata izbora, te onemogućava bilo kome da ukrade pravo građanima da na izborima izaberu vlast kakvu žele”, kaže se u saopćenju SDP-a i DF-a.\nKlubovi SDP-a i DF-a u novembru su sakupili potreban broj potpisa, ali je rukovodstvo Predstavničkog doma odbilo zakazati sjednicu, te su ovog puta odlučili da iskoriste poslovničko pravo i sami zakažu zasjedanje.\nSDP i DF pozivaju sve parlamentarce da se odazovu na zakazanu sjednicu i da u demokratskoj atmosferi obave raspravu o ovom prijedlogu. Klubovi SDP i DF, kako su naveli, spremni su da razmotre i prihvate sve amandmane kojima se popravlja predloženi tekst zakona.\nNapominju da u protekla tri mjeseca nije predložen nijedan amandman, ali je to moguće učiniti i na samoj sjednici do okončanja rasprave.\nPrema Poslovniku o radu, predsjedavajući Predstavničkog doma dužan je da na pisani prijedlog 20 poslanika o pitanjima koja oni smatraju izuzetno značajnim sazove sjednicu u roku kraćem od 14 dana po prijemu prijedloga.\nAko predsjedavajući ne sazove sjednicu u predviđenom roku, potpredsjednici su dužni da u roku narednih sedam dana sazovu sjednicu, a ukoliko to ne učine, 20 poslanika ima pravo da sazove sjednicu uz stručnu pomoć sekretara Predstavničkog doma.